ইন্টারনেট সেবা প্রদানকারী
ইন্টারনেট সেবা প্রদানকারী (আইএসপি) বলতে একটি প্রতিষ্ঠানকে বুঝানো হয়, যারা ইন্টারনেটে প্রবেশ এবং ব্যবহার সংক্রান্ত সেবা প্রদান করে। ইন্টারনেট সেবা প্রদানকারী প্রতিষ্ঠান বিভিন্ন রকমের হতে পারে। যেমন বাণিজ্যিক, সামাজিক মালিকানাধীন, অলাভজনক, বা অন্যথায় ব্যক্তিগতভাবে মালিকানাধীন। আইএসপি দ্বারা প্রদান করা ইন্টারনেট সেবায় অন্তর্ভুক্ত থাকতে পারে ইন্টারনেটে প্রবেশ, ইন্টারনেট ট্রানজিট, ডোমেইন নাম রেজিস্ট্রেশন, ওয়েব হোস্টিং, ইউজনেট সেবা, এবং কোলোকেশন (এক ধরনের ডাটা সেন্টার)।